English: Indian Women's Cricket Team captain Mithali Raj was felicitated by Telangana Chief Minister K. Chandrashekar Rao at Pragati Bhavan in Hyderabad.
Telugu: మహిళల క్రికెట్‌ వరల్డ్‌ కప్‌ పోటీల్లో భారత జట్టును ఫైనల్‌కు చేర్చినందుకు, వ్యక్తిగతంగా అత్యధిక పరుగుల రికార్డు సృష్టించినందుకు మహిళల క్రికెట్‌ జట్టు కెప్టెన్‌ మిథాలీ రాజ్‌ను ముఖ్యమంత్రి కె. చంద్రశేఖరరావు అభినందించారు. హైదరాబాద్‌ చేరుకున్న మిథాలీ ప్రగతి భవన్లో ముఖ్యమంత్రిని కలిశారు. ఈ సందర్భంగా ముఖ్యమంత్రి కేసీఆర్‌ శాలువా కప్పి మిథాలీని సన్మానించారు. కోచ్‌ ఆర్‌.ఎస్‌.ఆర్‌. మూర్తిని కూడా ముఖ్యమంత్రి శాలువాకప్పి సన్మానించారు. మిథాలీని అద్భుత క్రికెటర్‌ గా తీర్చిదిద్దారంటూ ప్రశంసించారు.